נימיים (שם מדעי: "Nemipteridae") היא משפחה של דגי ים מסדרת הדקראים. לדגים אלה עוקצים קטנים וזנב ארוך. דגים אלה חיים בימים טרופיים באזור האינדו-פסיפי, בעיקר בשוניות אלמוגים.
הם ניזונים מיצורי ים קטנים כמו דגים אחרים, סרטנים, תולעים רב זיפיות ודיונונים וכמה מינים גם מפלנקטון. לחלק מהמינים ישנם טפילי דגים שונים כמו נמטודות ושטרגליים.
המין נימי דו-ימי נמצא לראשונה בים התיכון לאחר שהיגר לשם מים סוף.
דגי עלה
דגי עלה (שם מדעי: Polycentridae) היא משפחה של דגים מסדרת הדקראים החיים בנהרות וביצות רדודות באמריקה הדרומית. משפחת הננדיים הקרובה אליהם מכונה בשם "דגי עלה אסייתים" ובצורתם הם מזכירים מאוד את המשפחה.
מינים אלה דומים בצורתם לעלים שנפלו למים והם גם נעים כמו עלים שנסחפים. הם מוסווים ביותר במים העכורים ומלאי הצמחייה של הנהרות החמימים בהם הם חיים. ההסוואה עוזרת להם לארוב לטרף קטן כמו דגים אחרים או סרטנים ולשאוב אותו לתוך פיהם במהירות של פחות מרבע שנייה תוך הרחבת הלסת. למעשה, גודל ראשם ומבנה הלסת שלהם, מאפשרים להם לבלוע דגים שגודלם כמעט כשלהם.
דגים אלה אהודים על חובבי אקווריומים שונים, עקב דמיונם לעלים הנושרים וצורת התנועה המיוחדת שלהם.
לוטיניים
לוטייניים (שם מדעי: "Lutjanidae") היא משפחת דגים ימיים מסדרת הדקראים. דגים אלה חיים בים כשכמה מינים חיים בשפכי נהרות, שם הם ניזונים. דגים אלה הם דגי מאכל חשובים, בייחוד המין Lutjanus campechanus, אך חלקם עלולים לגרום לסיגואטרה.
אלו דגים החיים באוקיינוס המסוגלים לצלול עד עומק 500 מ' או לחיות בימים רדודים, ליד שוניות אלמוגים. הגדול במיני המשפחה הוא לוטיין קוברה שאורכו עד 160 ס"מ ומשקלו עד 57 ק"ג. אלו דגים טורפים הניזונים מדגים קטנים יותר או דיונונים וכמה מינים הם אוכלי פלנקטון. הם מהירים ובעלי זנבות גדולים וכן לסתות גדולות הנפערות לרווחה.
מספר מיני לוטיניים מגיעים למפרץ אילת.
לוטייניים
מארשאל סקלאר
מרשאל סקלאר
בהוואצ'אקרה
גביע העולם בכדורסל 2019
גביע העולם בכדורסל לשנת 2019 (מונדובאסקט) היה טורניר כדורסל בינלאומי שנערך ברפובליקה העממית של סין בתאריכים 31 באוגוסט - 15 בספטמבר 2019 ואורגן על ידי התאחדות הכדורסל הבינלאומית (פיב"א), ואיגוד הכדורסל הסיני. הערים בהן נערכו המשחקים: בייג'ינג, נאנג'ינג, שאנגחאי, ווהאן, פושאן, דונגגוואן, שנג'ן וגואנגג'ואו.
המכרז.
המכרז לגביע העולם בכדורסל 2019 החל באפריל 2014 והצעות ממדינות רבות הוגשו, ב-16 במרץ 2015 הוחלט כי גביע העולם יתקיים ביבשת אסיה, מה שהשאיר את הצעותיהן של סין והפיליפינים כהצעות הסופיות. ב-7 באוגוסט 2015 הוכרז כי הרפובליקה העממית של סין זכתה במכרז והיא תארח את גביע העולם הקרוב.
הנבחרות המשתתפות.
ב-26 בפברואר 2019 הסתיימו טורנירי המוקדמות לגביע העולם, ונקבעו באופן סופי 32 הנבחרות שישתתפו בו. הגרלת שיבוץ הנבחרות לבתים נערכה ב-16 במרץ 2019.
שלב ראשון.
בית A.
משחקי שלב הבתים של קבוצות בית A התקיימו באולם "קאדילק ארנה" בבייג'ינג.
בית B.
משחקי שלב הבתים של קבוצות בית B התקיימו באולם "ווהאן ארנה" בווהאן.
בית C.
משחקי שלב הבתים של קבוצות בית C התקיימו באולם "גואנגג'ואו ארנה" בגואנגג'ואו.
בית D.
משחקי שלב הבתים של קבוצות בית D התקיימו באולם "פושאן ארנה" בפושאן.
בית E.
משחקי שלב הבתים של קבוצות בית E התקיימו באולם "שאנגחאי ארנה" בשאנגחאי.
בית F.
משחקי שלב הבתים של קבוצות בית F התקיימו באולם "נאנג'ינג ארנה" בנאנג'ינג.
בית G.
משחקי שלב הבתים של קבוצות בית G התקיימו באולם "שנג'ן ארנה" בשנג'ן.
בית H.
משחקי שלב הבתים של קבוצות בית H התקיימו באולם "דונגגוואן ארנה" בדונגגוואן.
שלב שני.
בית I.
משחקי שלב הבתים של קבוצות בית I התקיימו באולם "פושאן ארנה" בפושאן.
בית J.
משחקי שלב הבתים של קבוצות בית J התקיימו באולם "ווהאן ארנה" בווהאן.
בית K.
משחקי שלב הבתים של קבוצות בית K התקיימו באולם "שנג'ן ביי ספורט סנטר" בשנג'ן.
בית L.
משחקי שלב הבתים של קבוצות בית L התקיימו באולם "נאנג'ינג פארק אולימפי לנוער" בנאנג'ינג.
משחקי דירוג.
בית M.
משחקי שלב הבתים של קבוצות בית M התקיימו באולם "גואנגג'ואו ארנה" בגואנגג'ואו.
בית N.
משחקי שלב הבתים של קבוצות בית N התקיימו באולם "האצטדיון המקורה ווקסונג" בבייג'ינג.
בית O.
משחקי שלב הבתים של קבוצות בית O התקיימו באולם "דונגגוואן ארנה" בדונגגוואן.
בית P.
משחקי שלב הבתים של קבוצות בית P התקיימו באולם "שאנגחאי ארנה" בשאנגחאי.
פארק הטניס של מלבורן
פיליפוס הרביעי, מלך מוקדון
פיליפוס הרביעי (ביוונית: Φίλιππος) היה מלך מוקדון למשך תקופה קצרה בשנת 297 לפנה"ס.
ביוגרפיה.
פיליפוס היה בנו של הדיאדוך קסנדרוס, בנו של המצביא אנטיפטרוס. אמו הייתה תסלוניקה ממוקדון, שהייתה אחותו למחצה של אלכסנדר הגדול ובתו של פיליפוס השני, מלך מוקדון. היו לו שני אחים קטנים: אנטיפטרוס הראשון ואלכסנדר החמישי. פיליפוס נולד בתקופה קשה עבור מוקדון. אלכסנדר הגדול מת ללא יורש פוטנציאלי, והגנרלים שלו קרעו לגזרים את האימפריה שלו (מלחמות הדיאדוכים). אביו, קסנדרוס, זכה בכתר מוקדון לאחר מלחמה נגד פוליפרכון. קסנדרוס מת בשנת 297 לפנה"ס, ובאופן טבעי, פיליפוס שהיה הבכור עלה לשלטון. תקופת מלכותו הייתה קצרה מאוד, והוא מת עוד באותה שנה בעיר אלאטייה (Ἐλάτεια).
ליל לינדפורס
ברקודה ענקית
ברקודה ענקית או אַסְפִירְנָה בָּרָקוּדָה (שם מדעי: Sphyraena barracuda) הוא מין של דג טורף ממשפחת האספירניים שבסדרת הדקראים החי באוקיינוס הפתוח ובימים שונים באזור האוקיינוס האטלנטי וגם האוקיינוס השקט וההודי.
מאפיינים.
אורכה של הברקודה הוא 60–100 סנטימטרים בממוצע ומשקלה 2.5–9 קילוגרם. עם זאת נמצאו פרטים גדולים בהרבה באורך 2 מטר ובמשקל 46 קילוגרם. אלו דגים טורפים בעלי לסתות מוארכות, שיניים חזקות ורחבות ולסת תחתונה שארוכה מעט מהלסת העליונה. הסנפירים קצרים ומותאמים להאצה מהירה והגוף דמוי טורפדו. צבעה כחול או אפור עם גב בהיר. לפעמים היא מפוספסת מעט מלמעלה.
היא טורפת בעיקר דגים אחרים, דיונונים ויצורי ים דומים. היא עוקבת אחרי הטרף ממארב ותוקפת מהצללים. היא יכולה להאיץ למהירות 43 קמ"ש ולתפוס בשיניה את טרפה. לפעמים היא עוקבת אחרי להקות דגים בסמוך למים הרדודים ומחכה לתקוף פרט פצוע.
כאשר הברקודות לא אוכלות הן מסתובבות בלהקות ברחבי הימים.
הברקודה יכולה לתקוף בטעות צוללנים, במחשבה שהם טרף. עם זאת התקריות הללו מאוד נדירות. רוב המתקפות לא קטלניות אך עלולות להשאיר צלקות.
אספירנות
קווין טפיל-קטרין
קווין טפיל-קטרין (בצרפתית: Kévin Théophile-Catherine; נולד ב-28 באוקטובר 1989 בסן-בריו) הוא כדורגלן צרפתי המשחק בעמדת המגן בדינמו זאגרב.
קריירה.
טפיל-קטרין החל את דרכו במחלקת הנוער של סטאד בריוקין מהעיר סן-בריו בה נולד. לאחר ארבע שנים עבר השחקן למחלקת הנוער של ראן. לאחר חמש שנים בנוער, חתם טפיל-קטרין לחמש שנים בקבוצת הבוגרים של המועדון מליגת העל הצרפתית. בשנתיים הראשונות לא קיבל המגן דקות משחק רבות, אך בשנתיים שלאחר מכן, הפך לשחקן הרכב קבוע בקבוצה ורשם 117 הופעות ליגה ו-3 שערים. ב-31 באוגוסט 2013 חתם טפיל-קטרין לארבע שנים בקארדיף סיטי מהפרמייר ליג תמורת 2.4 מיליון אירו. ב-14 בספטמבר 2013 ערך טפיל-קטרין את הופעת הבכורה שלו בקבוצה בתיקו 1-1 נגד האל סיטי. בעונת 2014/2015 הושאל לסנט אטיין לעונה אחת, עם אופציה לרכישה. ב-15 ביוני 2015 לאחר שהרשים השחקן בעונתו כשחקן מושאל מומשה האופציה והוא נמכר לסנט אטיין תמורת 2.5 מיליון אירו.
נבחרת לאומית.
בשנת 2008 זומן טפיל-קטרין לנבחרת צרפת עד גיל 20 ורשם בה 4 הופעות. בשנת 2010 זומן השחקן לנבחרת צרפת עד גיל 21 בה שיחק משחק אחד כ-90 דקות.
פינגווין ישר-ציצה
פינגווין ישר-ציצה (שם מדעי: Eudyptes sclateri) הוא מין של פינגווין מהסוג פינגווין מצויץ, ולו נוצות ראש צהובות ישרות. מין זה מצוי בסכנת הכחדה. מין זה מצוי רק בניו זילנד, באיי קמפבל ובאיי באונטי.
מאפיינים.
גובהו של פינגווין ישר-ציצה נע בין 50–70 ס"מ ומשקלו 2.5-6 ק"ג. הוא בעל נוצות שחורות בגבו ואפורות על הבטן. הראש שחור והגבות צהובות וישרות. המקור גדול וכתום. כפות הרגליים ורודות.
מין זה הוכר רק בשנים האחרונות. ידוע שהוא מקנן בלהקות בחופים סלעיים. הוא ניזון בים מדגים ודיונונים, יחד עם פינגוויני ציצה נוספים.
דפוס א.ל. מונזון
"דפוס א. ל. מונזון" (גם דפוס מונזון, דפוס א"ל מאנזאהן, A.L. Monsohn, Lith. Monson) היה בית דפוס שפעל בירושלים בין השנים 1892–1992.
היסטוריה.
דפוס א.ל. מונזון הוקם בשנת 1892 בירושלים על ידי אברהם לייב מונזון ואחיו משה מרדכי מונזון. השנים למדו דפוס בשיטת ליתוגרפיה בפרנקפורט, גרמניה. עם שובם לארץ ישראל הקימו את בית הדפוס, שהיה אחד מבתי הדפוס היהודיים הראשונים בארץ-ישראל של המאה ה-19. בית הדפוס עסק בהדפסה של יודאיקה כגון לוחות "מזרח", כרזות. בתחילה, נעשה שימוש במכבש ידני, ובשנת 1894 הוכנסה לשימוש מכונה אוטומטית.
בבית הדפוס נעשה שימוש בעיטורים שנוצרו, בתחילה, על ידי אברהם לייב מונזון. מאוחר יותר החלו אמנים נוספים, כגון מאיר רוזין, מאיר גור אריה וזאב רבן, לעצב דברי דפוס שונים. עם פטירתו של אברהם, בשנת 1930, נסגר בית הדפוס לכמה חודשים. עם פתיחתו שונה שמו ל"דפוס מונזון". בשנת 1934 עבר בית הדפוס לפעול במרכז מסחרי בשכונת שמאעה בעיר.
בשנת 2009 נערכה תערוכה על תולדות בית הדפוס במוזיאון חצר היישוב הישן בירושלים.
פינגווין מצויץ מזרחי